Alkaako jossain tietyssä iässä hiipuminen juoksuvauhdeissa - Yleistä keskustelua juoksusta - Juoksufoorumi.fi
Lähetetty 31. tammikuuta , 2015 (edited)
Tämä asia tuli mieleen, koska omalta osalta alan olla sitä veteraaniosastoa (50v). Millä keinoilla hiipumista voisi estää ja jopa parantaa. Jossain ketjussa oli sellainen heitto, että juoksufoorumista perusterveen leiman voi viiskymppinen lunastaa juoksemalla maratonin alle 3 tuntia. Onko tämä mahdollista lääkärissä käyneelle, jonka arvot siellä leimattiin oman ikäluokan ylätasolle, siis lääketieteellisesti erittäin terve?
Katselin muutamia viimevuoden tilastoja ja esim. HCM:llä oli 5 kpl alle kolmen tunnin juoksijoita sarjassa miehet 50 v. Arvatenkin omaavat varsin mittavan juoksutaustan juoksuseuroissa. Onko jotain laskuria, esim. oma ennätys 3:20 viiskymppisenä kompensoituna 30-40 vuotiaisiin. Koskaan en tule juoksemaan alle 3 tuntia, mutta veteraanijuoksijan treenit tavoitteellisella 3:10 vauhdilla kiinnostaisi, löytyykö jostain tai onko hyviä ehdotuksia. Juoksukilometrit minulla per vuosi on ollut keskimäärin 1400 km, siis aika maltilliset, koska talviaika mennyt muissa lajeissa.
Muokattu 5. helmikuuta , 2015
Kielioppikorjaus
Lähetetty 31. tammikuuta , 2015
Itse en usko että kolmen tunnin tasolla ikä vaikuttaa vielä kovinkaan heikentävästi viiskymppisenä.
Enemmän uskon harjoittelun laadun heikkenemiseen sekä psyykkisen ( motivaatio ) että fyysisen ( loukkaantumiset ) kapasiteetin rajoittumiseen.
Itse ( kohta 49 v ) juoksin viime vuonna maran 3:25 vain murto-osalla nuoruuden harjoittelusta. Jos harjoittelisin samalla tavalla kuin nuoruudessa tuloksetkin olisivat kutakuinkin samat, jopa paremmat.
Siellä viidenkympin jälkeen 55-60 vuotiaana ikä näkyy kyllä selvästi tuloksissa vaikka harjoittelisi optimaalisesti.
Tiedän tyyppejä, jotka ovat aloittaneet juoksuharrastuksen nelikymppisenä ja juosseet maratonennätyksen (alle 3 h) yli 50-vuotiaana.
Toivoisin itsekin, että tulostasoa voisi vielä parantaa vuosia. Tällä hetkellä tosin tuntuu, että vastaan voi jossain vaiheessa tulla juurikin se, että fyysiset vaivat vaikeuttavat motivaation löytymistä ja sitten tulee "annettua periksi" ennätysten tavoittelulle.
Asiasta paljon vitsaillaan tyyliin "vanhuus ei tule yksin" mutta onhan siinä varmaan puoli totuutta, että kun ikää tulee lisää, palautuminen ei ole enää samaa luokkaa kuin nuoremmilla ja vaivoja tulee helpommin.
Tietysti voisi toivoa, että kokemus ja viisaus kompensoisi yllä mainittua, mutta valitettavasti niin ei taida kaikkien kohdalla olla.
Sen verran vielä tuosta alle 3 tunnin 50 vuotiaana, tarkoitin lähinnä henkilöitä joilla ei ole kovin vankkaa pohjaa juoksusta, mutta omaavat kuitenkin hyvän terveyden. Onko tosiaan mahdollista mennä alle 3 tunnin, kun se monelle nuoremmallakin
vaati monen vuoden pohjat, toki poikkeuksiakin on. Mielenkiintoinen aihe, mutta ehtiikö jo ikä tulla vastaan. Varmasti kova pää on tärkeässä asemassa, palautumistakin tällainen kantturajalka tarvisi ja millä vauhdeilla lenkit. Puolikas alle 1:25 tai kymppi noin 38 min tuntuu kaukaisilta, nämä taitaa olla yhdet mittarit alle 3 tunnin alitukseen.
Juoksija-lehden maratontilastossa on mahdollisuus nähdä "ikähyvitetty" tulos. http://www.juoksija-lehti.fi/Tapahtumat/Maratontilasto.aspx
Tokihan on omaa tulostasoa mahdollista parantaa nelikymppisestä viisikymppiseksi. Moni asia vaikuttaa siihen riittääkö se sitten alle kolmeen tuntiin mutta se ketjuhan on jo käsitelty.
Itse pohdin kerran (taisi olla joku ketjukin jossain), periaatteessa samaa kuviota siltä kannalta, että kuinka monen vuoden harjoittelun jälkeen pitäisi olla parhaimmillaan, jos esim. aloittaa 40-vuotiaana. (tai missä ajassa aikaisemmin aloittaneiden etumatkan voisi kuroa umpeen?) Ei siihen mitään absoluuttista vastausta ole, mutta periaatteessa uskoisin, että jos saa terveenä suotuisasti harjoitella, niin ainakin seitsemän vuotta olisi hyvää aikaa kehittyä ja parantaa tulostasoa ennekuin ikä tulee vastaan ja aika lähelle voisi päästä niitä huippuja jotka ovat ikänsä treenanneet ja kilpailleet.
Toiset tosin olivat sitä mieltä että niillä on "ikuinen etulyöntiasema" , jotka ovat koko ikänsä treenanneet.
Oho, ikähyvitetty tulos Ljubljanasta 2014, 3:03:16. Lähenee:-)
Sen olen huomannut viimeisten vuosien aikana, että painolla alkaa olla suuri merkitys ja kun tuo aineenvaihdunta ei niin terhakkaa ole, niin tarkkana saa olla. Lisäksi lihashuolto on tullut entistä tutummaksi.
Vastaan vähän asian vierestä.Itse aloitin säännöllisen juoksuharrastuksen 50-kymppisenä ja sitä nyt takana reilu 1,5v.
Kehitystä on kuitenkin tapahtunut koko ajan,mutta varmaankin hitaammin,kuin nuoremmilla kollegoilla.
Vko:ssa juoksen 50km,siis varsin maltillisesti ja tähtään vasta ensimmäiselleni syksyllä Vantaalle.
Sitä vaan,että teille,jotka omaatte jo hyvän juoksutaustan ja harjoitusmääränne on suuremmat tähdätessänne
hyviin aikoihin,jopa alle tuon 3h,niin en usko,että tuo ikä on vielä "kuolemantuomio"vaan se saattaa kylläkin
vähän hidastaa kehitystä,muttei kylläkään täysin tyssää.
Yleisesti ottaen töitähän se aina teettää,kunhan vaan saa treenata terveenä.
Minä aloitin vasta kuusikymppisenä treenaamaan ja luulen, että suorituskyky tulee olemaan maksimissaan noin 80 prosenttia nuoren miehen suorituskyvystä. Vasta puoli vuottta on takana ja mennee vielä vuosi tai pari pohjia tehdessä. Terveydestä lienee kiinni miten pitkälle pystyy treenaamaan, aikaa on käytettävissä vaikka koko päivä, mutta maltti pitäisi säilyttää, jotta suht terveenä saa olla. Ikäkausitilastoista saa osviittaa, mihin on ylipäätään mahdollisuuksia. Nyt kai se liikunnan harrastaminen on tärkeää, kun vielä pystyy. Lienee kohdaltani viimeinen tarjous.
Tässä on varmasti todella lahjakas kaveri kyseessä. Syntymävuosi on 1941 ja vielä kuuskymppisenä on juostu alle kolmen tunnin. Nykyään kuuleman mukaan juoksee vain puolikkaita, kun "ei enää pärjää maratonilla".
03:09:42 Stockholm Marathon 1980
03:22:28 Stockholm Marathon 1981
03:03:45 Stockholm Marathon 1982
02:40:16 Stockholm Marathon 1983
02:47:44 Stockholm Marathon 1984
02:47:43 Stockholm Marathon 1985
02:42:42 Stockholm Marathon 1986
02:42:30 Stockholm Marathon 1987
02:43:10 Stockholm Marathon 1988
02:42:36 Stockholm Marathon 1989
02:41:13 Stockholm Marathon 1991
02:46:58 Stockholm Marathon 1992
02:48:16 Stockholm Marathon 1993
02:44:52 Stockholm Marathon 1994
02:47:54 Stockholm Marathon 1995
02:48:13 Stockholm Marathon 1996
02:53:36 Stockholm Marathon 1998
02:57:46 Stockholm Marathon 1999
02:55:06 Stockholm Marathon 2000
02:54:54 Stockholm Marathon 2001
Nelikymppisenä maratonilla kului siis reilusti yli kolme tuntia. Sen jälkeen noin 42-vuotiaasta kuuteenkymppiin tasaista työtä aina alle kolmen. Totta kai on helpompi pitää yllä tuota saavutettua alle kolmosen tasoa kuin lähteä yli viiskymppisenä sitä ensimmäisen kerran tavoittelemaan. Tilastollisesti ikähyvitysten kanssa vuoden 2001 tulos on paljon kovempi kuin vuoden 1980.
Ihan kivaa ja terveellistähän tämä juoksentelu on vaikka tulokset ovat mitä ovat. Olen nyt ollut mukana foorumilla ja lenkeillä muutaman kesän ja suosittelen. :jaded: Puolikkaat v. 2013 ja 2014 ovat takana ja 2015 tavoitteissa. Maratonit jätän suosiolla M60 sarjaan.
Vauhtini ovat olleet paranemaan päin, vaikka juoksukilometrien sijaan tuleekin työvuoden aikana lähinnä lentomaileja ja ajokilometrejä.:eclipsee_steering: 40 vuoden takaisia tuloksia lienee turha haaveilla ainakaan tällä tavalla. Ehkä sitten eläkkeellä lienee kulunut sanonta tähänkin.
Kettusen Paavo (s. 1945) on Terwalla 2010 vielä kuusvitosenakin painellut 2:56:52. Siinä olisi tavoitetta kerrakseen.
Tämä maratonennätykset per ikä -lista oli jo toisessa ketjussa. 75 v näyttäisi olevan ikä, kun 3 h ei enää alitu.
Juu, melko kovaa kyytiä 74 vuotiaana. Juoksin viime vuoden maralla siis siellä 80 v- tasolla....mielenkiintoista, mutta totta.
Hurjat on ajat. Varsinkin vuoden 1982 ja 1983 kehitys on ollut hieno. Tukholman reitti on myös kohtuu raskas. Juu, nämä tulokset luo uskoa kohti parempia tuloksia. Tosin vaikka muksut jo aikuisia, niin silti työpäivät vie ajallisesti melko ison osan päivästä. Treenipäivät ei ole säännöllisiä, vaan saattaa tulla pitkiäkin jaksoja, jolloin ei treenata. Mutta ei haihatella 3 tunnista, lisätään pikkuhiljaa treenejä ja toivotaan, että saavutettu kunto pysyy ja ehkä jopa hieman paranee viiskymppisenä. Täytynee perehtyä noihin harjoitusohjelmiin, nyt menty mutulla.